Karcag Városi Önkormányzat Képviselő-testületének 2/2018. (I.26.) rendelete

a közterületi térfigyelő kamerarendszer működtetéséről

*Karcag Városi Önkormányzat Képviselő-testületének 5/2019. (III.01.) önkormányzati rendeletével módosított szöveg*

Karcag Városi Önkormányzat Képviselő-testülete Magyarország Alaptörvénye 32. cikk 1. bekezdés a) pontja, valamint a 2. bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 17. pontjában meghatározott feladatkörében eljárva - figyelemmel a közterület-felügyeletről szóló 1999. évi LXIII. törvény 1. § (2) és (6) bekezdésére, valamint a 22. § (1) bekezdésére, valamint az információs önrendelkezési jogról és az információszabadságról szóló 2011.évi CX1I törvény 5. § (1) bekezdés b) pontjában foglaltakra, illetve azzal összhangban a következőket rendeli el:

**1. §** A rendelet hatálya Karcag város közigazgatási területére terjed ki.

**2. §** (1) A rendelet célja a Karcag Városi Önkormányzat területén (továbbiakban: Önkormányzat) a jogellenes magatartások megelőzése, illetve ezen magatartások kiszűrése, a közbiztonság növelése, a közterületi rend biztosítása, a lakosság biztonságérzetének növelése és a jogsértések visszaszorítása, ezért Karcag város területén közterületi térfigyelő rendszert (továbbiakban: térfigyelő rendszer) működtet.

(2) A térfigyelő rendszer azon műszaki eszközök összessége, amely biztosítja a közterületi képfelvétel jogszabályban előírt módon történő rögzítését és továbbítását és tárolását.

3. § Az Önkormányzat a térfigyelő rendszer kezelésével és üzemeltetésével a Karcagi Polgármesteri Hivatalszervezeti keretein belül működő közterület-felügyelőket bízza meg.

4. § A közterület-felügyelő a térfigyelő rendszer kezelésére, az azzal készített álló- és mozgókép felvételek rögzítésére, törlésére, felhasználására, továbbítására, és a fentiekben nem említett bármely más adatkezelésre kizárólag a közterület felügyeletről szóló 1999. évi LXIII. törvényben, az információs önrendelkezési jogról és az információszabadságról szóló 201l.évi CXII. törvényben foglaltak szerint, valamint a térfigyelő rendszer működtetésére vonatkozó adatvédelmi szabályzatban meghatározottak szerint jogosult. A közterület-felügyelővel szemben a munkáltatói jogokat a jegyző gyakorolja.

5. § A képfelvevők helyét, valamint a képfelvevővel megfigyelt közterületek meghatározását a rendelet 1. számú melléklete tartalmazza.

6. § Jelen rendelet a kihirdetést követő napon lép hatályba.

Karcag, 2018. január 10.

K.m.f.

|  |  |
| --- | --- |
| **Dobos László s.k.** | **Rózsa Sándor s.k.** |
| polgármester | jegyző |

Egységes szerkezetbe foglalás hiteléül:

K a r c a g, 2019. március 5.

|  |
| --- |
| **(: Kósáné Bene Hajnalka:)** |
|  kistérségi csoportvezető |